གཞོན་སྐྱེས་སྒྱུ་རྩལ་བ་ཆེན་མོ་སྐུ་ཞབས་སྨན་བླ་སྐྱབས་ལགས་ནི།ཕྱི་ལོ་༡༩༦༣ལོར་མདོ་སྨད་མང་འབའ་བྱ་གསུམ་གྱི་ཡ་གྱལ་མང་ར་འཇག་རི་སུམ་མདོའི་འབྲོག་ཁྱིམ་ཕལ་པ་ཞིག་ཏུ་སྐྱེས་ཤིང།སྔ་གཞུག་ཏུ་མཚོ་ལྷོ་མི་རིགས་དགེ་ཐོན་སློབ་གྲྭ་དང་།ཧྲང་ཧེ་ཟློས་གར་སློབ་གླིང་།མཚོ་སྔོན་དགེ་འོས་སློབ་ཆེན་བཅས་འགྲིམས་ཤིང་།ད་ལྟ་མཚོ་སྔོན་མི་རིགས་གློག་བརྙན་འཕྲིན་སྒྱུར་སྐྲུན་ལྟེ་གནས་སུ་ཕྱག་ལས་གནང་བཞིན་ཡོད།ཕྱི་ལོ་༡༩༨༢ལོ་ནས་བཟུང་གསར་རྩོམ་གྱི་ལས་སུ་ཞུགས་ཤིང༌།ད་ལྟའི་བར་དུ་སྙན་ངག་དང་སྒྲུང་གཏམ།ལྷུག་རྩོམ།ཁ་ཤགས།གར་ཆུང༌།གླུ་ཚིག་སོགས་ཡིག་ཐོག་བརྩམས་ཆོས་༣༦༠ལྷག་སྤེལ་ཡོད་པ་མ་ཟད།ཁོང་གིས་གློག་བརྙན་སྐད་སྦྱོར་པ་དང་།འཁྲབ་འཁྲིད་པ།འཁྲབ་གཞུང་རྩོམ་པ་པོ།གར་སྟེགས་འཁྲབ་སྟོན་པ་དང་མདོ་འཛིན་པ།སྒྲ་བརྙན་རྩོམ་སྒྲིག་པ་སོགས་ཀྱི་ལས་ཀ་གཉེར་མྱོང་ཡོད་ལ།ཁོང་གི་པུར་མིང་ལ་གངས་བུ་དགའ་སྐྱེད་དང་འབར་རྡེའུ་ཞེས་བོད་ཁམས་ཡོངས་ལ་གྲགས་ཡོད་པ་རེད།